Dewa Pananî ya qezaya Qisle ya Dêrsimî de keyeyê Tîmurdaşî nêzdîyê banê xo de pezkovîyêka nêweşe dîye û wayîrê pezkovîye vejîya. Keyeyî pezkovî kerde weş, di û nême mengan tedawîya pezkovî kerde.
2,5 mengan ra dima keyeyî pezkovî verdaye xoza.
Keyeyê Tîmurdaşî da zanayene ke înan nameyê 'Prensese' nabi pezkovîye ro û dima ke pezkovîye şîye zaf bîyî xemgîn.
Sevgî Tîmurdaş ard ziwan ke pezkovîyî seba înan û pêro şarê herême zaf fîraz ê. Sevgî vat: ''Menga sibate de wexto ke mi loqmaya Xizirî viraştêne na pezkovî ameye hetê keyeyê ma. Seba ke ma aye kutikan ra bipawê girewte nar. Ma miqatê ci bîyî, a tedawî kerde. Nika bîya hol. Ma hende musayî ci ke ma nêeşkenê tira cîya bibê. Ez venga merdiman dana ke wa nê heywananê rindan mekişê.''
